Nicolasa García Chicarro

Nicolasa García Chicarro (Bilbo, 1905eko urtarrilaren 17a) kontzentrazio-esparru nazietara deportatutako emakume euskalduna izan zen.

 Bizitza 
Espainiako Gerra Zibila amaitu eta gero, Nicolasak Pirinioak oinez gurutzatu zituen semearekin batera. Neus Catalàri esker dakigunez, nazien aurkako Frantziako Erresistentzian parte hartu zuen, Aude eskualdean, María Linares ezizenarekin. Bizikleta eta bonben lapurketekin lotutako ekintzen ondorioz, Vernet de Ariège esparruan sartu zuten eta handik Tolosa Okzitaniako Caserna Caffarelli espetxera aldatu zuten, 1944ko ekainaren 30ean. Hiru egunera, Dachauko kontzentrazio esparrura bidali zuten, Jesusa Lesburgeres eta Maria Josefa Sansberrorekin. Bi hilabete beranduago heldu ziren Dachaura, abuztuaren 28an, eta bertan, Nicolasari, 93890 zenbakia eman zioten. Irailaren 2an, emakumeak Ravensbrückera aldatu zituzten, eta Nicolasaren semea ezezaguna den gizonen esparru batera bidali zuten, 19 urte zituen jada. Sansberro bezala, Nicolasa Sachenhausenera aldatu zuten. Ravensbrückeko liburuan hildakotzat jo zuten, baina Foundation pour la Memòire de la Deportation-en arabera, Nicolasa askatu egin zuten. Hala ere, handik atera eta gero izan zuen bizitza ez da ezagutzen. Nicolasaren argazki bat ezagutzen da, ustez 60 bat urte ditu bertan.

 Erreferentziak 

 Ikus, gainera 

 Euskal herritarrak nazien kontzentrazio esparruetan

 Kanpo estekak 

 Banco de la Memoria - Nicolasa García Chicarro

Kategoria:Bilbotarrak
Kategoria:Frantziako Erresistentziaren kideak
Kategoria:Ravensbrückeko kontzentrazio esparrutik bizirik irtendakoak
Kategoria:Nazien kontzentrazio-esparruetara deportatutako euskal herritarrak